Príloha č. 6 Vzor

**Zmluva o dielo**

 uzatvorená podľa § 536 a nasl. Obchodného zákonníka v znení neskorších predpisov

**Preambula**

 Objednávateľ na uzatvorenie Zmluvy o dielo použil postup zadávania zákaziek s nízkymi hodnotami v zmysle § 117 zákona č. 343/2015 Z. z. O verejnom obstarávaní a o zmene a doplnení niektorých zákonov v znení neskorších predpisov.

1. **Zmluvné strany**

**Objednávateľ: Obec Prietrž**

sídlo: Prietrž č. 126, 906 11 Prietrž

zastúpený: Ing. Dana Blažková – starostka obce

IČO : 00309869

DIČ : 2021086815

bankové spojenie: Prima banka Slovensko a.s.

IBAN: SK89 5600 0000 0046 1830 7002

Telefón: 034 6548 613

e-mail: starostka@obecprietrz.sk

Web: www.prietrz.sk

a

**Zhotoviteľ :**

Obchodné meno a sídlo:

zastúpený:

IČO :

DIČ :

IČ DPH :

bankové spojenie:

číslo účtu:

telefón:

fax:

internetová adresa:

zapísaný v registri.:

1. **Predmet zmluvy**

1. Predmetom zmluvy je záväzok zhotoviteľa vykonať pre objednávateľa stavebné práce s názvom : **Rekonštrukcia kultúrneho domu Prietrž – stavebné úpravy kuchyne** (ďalej len „dielo“) podľa dohodnutých podmienok a záväzok objednávateľa riadne zhotovené dielo prevziať a zaplatiť zhotoviteľovi dohodnutú cenu diela.

2.Zhotoviteľ sa zaväzuje vykonať dielo vo vlastnom mene a na vlastnú zodpovednosť podľa ponuky zo dňa ...................a výsledku z verejného obstarávania , ktorá bude tvoriť prílohu č. 1 zmluvy,

Rozsah vykonávaného diela je definovaný: projektovou dokumentáciou a zadaním, ktoré boli poskytnuté zhotoviteľovi ako súčasť podkladov pri zadávaní zákazky s nízkou hodnotou (civilná ) , ktorej výsledkom je uzatvorenie tejto zmluvy.

Špecifikácia a rozsah diela sú stanovené v položkovom rozpočte - Prílohe č. 1, ktorá tvorí nedeliteľnú súčasť tejto zmluvy o dielo. Zhotoviteľ vyhlasuje, že mu je známy rozsah dohodnutých plnení .

1. **Miesto a čas vykonania diela**

1.Zhotoviteľ sa zaväzuje vykonať pre objednávateľa dielo v požadovanom rozsahu a kvalite a odovzdať dielo objednávateľovi v dohodnutom čase a mieste.

2.Miesto realizácie diela: **Rekonštrukcia kultúrneho domu Prietrž – stavebné úpravy kuchyne**, parc. reg „C“ 341,katastrálne územie Prietrž.

3.Termíny realizácie diela:

- zahájenie **:** do 5 pracovných odo dňa účinnosti zmluvy o poskytnutí nenávratného finančného príspevku

- ukončenie : do 2 mesiacov od zahájenia realizácie diela, max. do 30.6.2021

4.V prípade, že zhotoviteľ vykoná dielo pred dohodnutým termínom, zaväzuje sa objednávateľ riadne zhotovené dielo prevziať aj v skoršom ponúknutom termíne.

 **IV. Cena za dielo**

1.Cena za zhotovenie diela je stanovená v nadväznosti na výsledok verejného obstarávania a v súlade so zákonom č. 18/1996 Z. z. o cenách v znení neskorších predpisov a vyhláškou č. 87/1996 Z. z. v znení neskorších predpisov a je špecifikovaná v položkovom rozpočte diela vypracovanom zhotoviteľom, ktorý tvorí prílohu č. 1 k zmluve.

2.Cena diela je zmluvnými stranami dohodnutá vo výške:

cena bez DPH ....................................................................................... Eur

DPH vo výške ...% .................................................................................... .... Eur

**cena celkom s DPH .................................................................................... Eur**

*(cena celkom s DPH , ktorú uchádzač ponúka )*

3.V cene za dielo sú zahrnuté všetky práce, dodávky a služby súvisiace s realizáciou diela a vyplývajúce pre zhotoviteľa zo zmluvy.

**V. Platobné podmienky**

1.Objednávateľ neposkytne zálohu ani preddavok na realizáciu diela. *Dielo je* realizovaná s finančnou pomocou v zmysle z Operačného programu rozvoja vidieka Slovenskej republiky 2014 – 2020, Opatrenie 7 – Základné služby a obnova dedín vo vidieckych oblastiach, Podopatrenie – 7.4 Podpora na investície do vytvárania, zlepšovania alebo rozširovania základných služieb pre vidiecke obyvateľstvo vrátane voľného času a kultúry a súvisiacej infraštruktúry

Faktúry musia byť vystavené v súlade so skutočne zrealizovanými prácami a v súlade s dohodnutými cenami uvedenými v prílohe zmluvy mesačne. Tomu bude predchádzať objednávateľom odsúhlasený a potvrdený súpis skutočne realizovaných prác.

2.Faktúry budú predložené na úhradu v štyroch vyhotoveniach. Prílohou faktúr je súpis vykonaných prác a dodávok potvrdený zhotoviteľom a oprávnenou osobou objednávateľa .

3.Faktúry budú uhradené formou bezhotovostného platobného styku.

4.Lehota splatnosti faktúr do 30 dní od prevzatia odsúhlasených faktúr objednávateľom.

**VI. Všeobecné podmienky diela**

1.Zhotoviteľ sa zaväzuje, že pri realizácií diela zabuduje len také výrobky a zariadenia, ktoré sú zbavené práv tretích osôb.

2.Zhotoviteľ je zodpovedný v plnom rozsahu za škodu na majetku objednávateľa, ktorú spôsobí v súvislosti s realizáciou diela.

3.Zhotoviteľ sa zaväzuje vyzvať objednávateľa na kontrolu všetkých prác, ktoré majú byť zakryté alebo sa stanú neprístupnými, minimálne tri pracovné dni vopred. Ak objednávateľ nevykoná kontrolu týchto prác, bude zhotoviteľ oprávnený pokračovať v realizácii diela. V prípade, že objednávateľ bude dodatočne požadovať odkrytie týchto prác, bude zhotoviteľ povinný odkrytie vykonať na náklady objednávateľa. Pokiaľ sa pri dodatočnej kontrole zistí, že práce neboli riadne vykonané, toto odkrytie bude vykonané na náklady zhotoviteľa.

4.Zhotoviteľ sa zaväzuje vyzvať objednávateľa minimálne 3 pracovné dni vopred na účasť na povinných skúškach, ktoré bude realizovať.

5.Kontrolu prác za objednávateľa bude vykonávať oprávnená osoba objednávateľa – stavebný dozor na základe výsledku verejného obstarávania.

6.Zhotoviteľ je povinný ku odovzdaniu diela predložiť od všetkých výrobkov a zariadení platné certifikáty, osvedčenia o zhode, osvedčenia o kvalite, o akosti od slovenských skúšobní, zabezpečiť potrebné skúšky a merania v zmysle platných právnych predpisov a technických noriem, doklad o uskladnení odpadov.

7.Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami , ktoré zabezpečí zhotoviteľ a predloženie dokladov o úspešnom vykonaní týchto skúšok.

8.Zmluvné strany spíšu protokol o odovzdaní a prevzatí diela ihneď po skončení prác a dodávok na základe písomnej výzvy zhotoviteľa.

9.Objednávateľ bude oprávnený odmietnuť prevzatie diela v prípade, že dielo nie je dodané v súlade so zmluvnými podmienkami a má závažné vady a nedorobky, ktoré bránia bezpečnému a plynulému užívaniu diela, až do ich odstránenia.

**VII. Záručná doba a zodpovednosť za vady**

1.Záručná doba diela je 5 rokov a začne plynúť odo dňa prevzatia diela objednávateľom. V záručnej dobe musí dielo vykazovať kvalitatívne vlastnosti a prevádzkovú spôsobilosť primeranú obvyklému opotrebeniu .

2.Záruka sa predlžuje o dobu, po ktorú dielo nemohlo byť v záručnej dobe plne využívané z dôvodu vady, na ktorú sa vzťahuje záruka.

3.Zhotoviteľ bude zodpovedať za vady, ktoré bude mať dielo v čase jeho odovzdania objednávateľovi. Za vady, ktoré sa prejavia po odovzdaní diela, bude zodpovedať zhotoviteľ iba vtedy, ak boli spôsobené porušením jeho povinností.

4.Zhotoviteľ bude počas záručnej doby povinný vady diela, na ktoré sa vzťahuje záruka, odstrániť bez zbytočného odkladu po doručení oznámenia o vade diela, ak na jej odstránenie vzhľadom na jej rozsah alebo technickú zložitosť nie je potrebný dlhší čas. O termíne odstránenia vady dlhšom ako 5 pracovných dní od prevzatia oznámenia, bude zhotoviteľ povinný objednávateľa písomne informovať.

 **VIII. Sankcie**

1.V prípade omeškania zhotoviteľa s odovzdaním diela alebo jeho časti podľa dohodnutých termínov z dôvodu na strane zhotoviteľa bude zhotoviteľ povinný zaplatiť objednávateľovi zmluvnú pokutu vo výške 200 € za každý deň omeškania . Zaplatením zmluvnej pokuty objednávateľovi nezaniká právo na náhradu škody spôsobenej neodovzdaním diela v dohodnutom termíne.

**IX. Záverečné ustanovenia**

1.Táto zmluva sa uzatvára na dobu určitú a to do riadneho odovzdania diela podľa podmienok dohodnutých v tejto zmluvy.

2.Zmluvné strany sa dohodli, že pohľadávky ktoré vzniknú z tohto zmluvného vzťahu nie je možné postúpiť tretím osobám.

3.Práva a povinnosti oboch zmluvných strán, pokiaľ nie sú stanovené touto zmluvou, sa riadia Obchodným zákonníkom a súvisiacimi predpismi.

4.Akékoľvek zmeny a dodatky tejto zmluvy sa budú robiť formou písomných dodatkov potvrdenými obidvoma zmluvnými stranami.

5.Obidve zmluvné strany sa zaväzujú ohlásiť všetky zmeny údajov dôležitých pre plnenie zmluvy, druhej zmluvnej strane.

6.Táto zmluva je vyhotovená v štyroch vyhotoveniach, z ktorých si po jej podpise dve ponechá objednávateľ a dve zhotoviteľ.

7.Zhotoviteľ berie na vedomie, že Dielo bude realizovaná s finančnou pomocou v zmysle z Operačného programu rozvoja vidieka Slovenskej republiky 2014 – 2020, Opatrenie 7 – Základné služby a obnova dedín vo vidieckych oblastiach, Podopatrenie – 7.4 Podpora na investície do vytvárania, zlepšovania alebo rozširovania základných služieb pre vidiecke obyvateľstvo vrátane voľného času a kultúry a súvisiacej infraštruktúry.

8. Uchádzač berie na vedomie, že pri realizácii diela berie do úvahy sociálny aspekt.

9. Zmluvné strany svojimi podpismi potvrdzujú, že zmluva nebola uzavretá v tiesni, za nápadne nevýhodných podmienok, že jej jednotlivým ustanoveniam porozumeli, tieto sú prejavom ich vážnej a slobodnej vôle a zaväzujú sa ich dobrovoľne plniť.

10.Táto zmluva nadobúda platnosť dňom podpísania zmluvných strán a účinnosť dňom nasledujúcim po dni jej zverejnenia na webovom sídle objednávateľa.

 Príloha č. 1 zmluvy – položkový rozpočet

V..............................., dňa........... V ...................., dňa ......

------------––––––––––––––––– ----------------–---------------------------–

 Za zhotoviteľa Za objednávateľa Obec Prietrž

 Ing. Dana Blažková, starostka